**KĀRTĪBA**

**KULDĪGAS NOVADA 5.-6. KLAŠU SKOLĒNU**

**PĒTNIECISKO DARBU IZSTRĀDEI UN AIZSTĀVĒŠANAI**

**2017./2018. māc. g.**

**Pētnieciskās darbības mērķis:**

sekmēt skolēnu patstāvīgās darbības attīstību, mācīt atšķirt dažāda veida rakstu darbus, tajos lietojamo leksiku, izteiksmes formu.

**Uzdevumi:**

* + - * izvēlēties vecumposmam atbilstošu un autoram saprotamu pētījuma tēmu
* iepazīties ar mūsdienu pētnieciskās darbības būtību, organizāciju
* pilnveidot prasmes darbā ar dažādiem informācijas avotiem
* attīstīt prasmi apstrādāt un noformēt iegūtos datus
* pilnveidot prasmi uzstāties, aizstāvēt darbu

1. **Darbu aizstāvēšana**

**Izglītības iestāde, plānojot pētniecisko darbību, paredz darbu aizstāvēšanu vienu reizi katrā klašu grupā, t.i. no 1. līdz 4. klasei, no 5. līdz 6. klasei, no 7. līdz 9. klasei.**

1. Kuldīgas novada 5. – 6.klašu skolēnu pētniecisko darbu aizstāvēšanas konference notiks **2018.gada 6.aprīlī, LU Kuldīgas filiālē, Kalna ielā 19, Kuldīgā.**
2. Dalībai konferencē **izglītības iestādes izvirza skolēnus** – ne vairāk kā 2 darbus katrā sekcijā, iesniedzot pieteikumu (*1. pielikums*) un darbus (2 eksemplāros) Kuldīgas novada pašvaldības Izglītības nodaļā **līdz 2018.gada 26.martam** (darbu noformējums un struktūra *2. pielikumā*).
3. Piedāvātās sekcijas:

* humanitāro zinātņu sekcija (latviešu valodniecība,

latviešu literatūras zinātne un vēsture,

mākslas zinātne,

kulturoloģija);

* sociālo zinātņu sekcija (socioloģija,

ekonomika,

vēsture, arī kultūrvēsturiskais mantojums);

* dabas zinātņu sekcija (matemātika,

bioloģija,

zemes zinātne, arī ekonomiskā ģeogrāfija,

informātika,

veselības zinātne).

**Apakšnozari skolēns kopā ar darba vadītāju izvēlas atbilstoši vecumposmam, obligātajiem mācību priekšmetiem, apgūstamajai vielai, lai to padziļinātu u.tml.**

1. Darbu aizstāvēšanā katra skolēna uzstāšanās laiks**: līdz 5 min.**
2. Skolēnu darbu prezentāciju (atbilstoši lietišķajam stilam, bez papildus uzskates līdzekļiem) vērtē Kuldīgas novada pašvaldībā apstiprināta vērtēšanas komisija. (vērtēšanas kritēriji *3. pielikumā*).

**II. Apbalvošana**

Ar Kuldīgas novada pašvaldības diplomiem un balvām tiek apbalvoti pirmo trīs vietu ieguvēji katrā sekcijā. Pēc vērtēšanas komisijas ierosinājuma var piešķirt pateicības.

*1. pielikums*

*Izglītības iestādes veidlapa*

Kuldīgas novada pašvaldībai

*Datums, izejošā dokumenta numurs*

**PIETEIKUMS**

Kuldīgas novada 5.- 6.klašu skolēnu pētniecisko darbu aizstāvēšanas konferencei

2018.gada 6.aprīlī

|  |  |  |  |  |  |
| --- | --- | --- | --- | --- | --- |
| Sekcijas un apakšnozares nosaukums | Darba nosaukums | Autora  vārds, uzvārds | Klase | Darba vadītāja vārds, uzvārds | Izmantojamie IT līdzekļi |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

*2. pielikums*

**Kuldīgas novada skolēnu pētniecisko darbu (PD)**

**noformējums un struktūra**

1. **Vispārējas norādes noformējumam**
2. Darbs jāraksta valsts valodā.
3. Darbam jābūt **datorrakstā** (intervāls starp rindkopas rindām– 1,5; fonts– *Normal, Times New Roman*; burtu lielums tekstā– 12, virsrakstos– 16, apakšnodaļu virsrakstos- 14; burtu krāsa– melna). Darbu raksta baltas A4 formāta lapas vienā pusē. Atkāpe no kreisās malas 3 cm, no labās 1 cm, no augšas un apakšas– 2 cm. **Virsrakstus izceļ treknrakstā.**
4. Nodaļu, apakšnodaļu (ja tādas ir) virsrakstos vārdus nesaīsina, nedala pārnešanai jaunā rindā un nepasvītro.
5. Darba nosaukuma, nodaļu un apakšnodaļu virsrakstu beigās **punktu neliek**.
6. Lappuses numurē ar arābu cipariem, tos rakstot lappuses apakšā (vidū) bez papildu zīmēm. Titullapu un satura rādītāju nenumurē, bet ietver kopējā lappušu skaitā. **Lappuses numuru norāda, sākot ar 1.nodaļu.**
7. Jaunā lappusē sāk rakstīt visas darba nodaļas, savukārt apakšnodaļas turpina rakstīt jau aizsāktā lappusē. Lappusi nebeidz ar virsrakstu.
8. Darbs jāraksta pareizā literārā valodā.
9. **Darba apjoms**: 7 - 10 lpp.
10. **Darbam jābūt iesietam** plastikāta vāciņos.
11. Lapas **neliek** atsevišķās plastikāta **kabatiņās.**
12. Darbā **diagrammas,** **shēmas, zīmējumi, fotoattēli** nosaucami par **attēli**em. Virs attēla labajā stūrī slīprakstā raksta tā numuru un nosaukumu, un tekstā uz to ir ieteicama atsauce. **Tekstā norāda** uz konkrētu attēlu, piemēram, (*skat.2.att., vai skat. 3.tabulu*). **Tabulu** noformē kā iepriekš minēts, bet numerācija atsevišķa.
13. **Fotogrāfijai** norāda tās nosaukumu, iekavās raksta autoru. Piemērs:***1.attēls Ventas rumba*** (autore Kristīne Ābola).
14. **Prezentāciju veido Microsoft Power Point vai citā vidē.** Prezentācijas slaidos tekstam 20 – 24 lieluma burti, virsrakstiem 36 – 40 lieluma burti. Slaidu skaits atkarīgs no prezentācijai paredzētā laika un tēmas specifikas.

**II. PD struktūra (obligātās sadaļas ar būtiskākajiem norādījumiem)**

1. **Titullapa** ir pētnieciskā darba pirmā lappuse (tajā norāda skolas nosaukumu, kurā darba autors mācās, darba nosaukumu, autora vārdu un uzvārdu, darba vadītāja amatu, vārdu un uzvārdu, darba izstrādāšanas vietu un gadu; noformējuma paraugu skat. *4.pielikumā*).
2. **Satura rādītājs** atspoguļo pētnieciskā darba sadaļu (nodaļu un apakšnodaļu) virsrakstus un atrašanās lappusi (noformējuma paraugu skat. 5*. pielikumā*).
3. **Darba pamatdaļas**: nodaļas un apakšnodaļas.
4. **Secinājumi** tiek numurēti.

Secinājumi ir apgalvojuma formā izteikti īsi spriedumi par pētījumā atklāto. Secinājumus kārto atbilstoši darba pamatdaļas nodaļām un apakšnodaļām.

1. **Citātu un izmantotās literatūras un informācijas avotu saraksta uzrādīšanai darbā ir ieteikuma raksturs.** Ja, pētniecisko darbu noformējot, ir atbilstoši noteikumiem atzīmēti citāti un izmantotās literatūras un informācijas avotu saraksts, darba autors saņem 2 papildus punktus.

*3. pielikums*

**Skolēnu PD vērtēšanas kritēriji**

|  |  |
| --- | --- |
| **Kritēriji** | **Punkti** |
| **Pētījuma aktualitāte un izvēle atbilstoši vecumposmam (5.-6.kl.)**   * pētījums atbilst skolēna vecumam un ir viņam aktuāls, tam ir pielietojums * saprotams, konkrēts, atbilstošs vecumposmam * nekonkrēts, daļēji atbilstošs vecumposmam * vispārīgs, neatbilstošs skolēna vecumu raksturojošam zināšanu apjomam | 3  2  1  0 |
| **Darba satura atbilstība izvēlētajai tēmai**   * darbs mērķtiecīgi virzīts, darba struktūra ir pilnīga un skaidra * darba saturs neskaidrs, tikai daļēji atbilst izvirzītajai tēmai * darba saturs neatbilst izvirzītajai tēmai | 2  1  0 |
| **Darba pamatdaļa (ievērojot specifiku atbilstoši apakšnozarei UN VECUMPOSMAM)**   * teorija ne vairāk kā ½ no pamatdaļas * teorija ir 2/3 no pamatdaļas * darbā nav pētījuma un/vai praktiskās daļas | 2  1  0 |
| **Secinājumi**   * atbilstoši nodaļām un apakšnodaļām saprotami formulēti būtiskākie secinājumi, tie numurēti * atbilstoši nodaļām un apakšnodaļām nav skaidri un saprotami formulēti būtiskākie secinājumi * pētījumā nav apkopoti secinājumi | 2  1  0 |
| **Pareizrakstība**   * darbs rakstīts pareizā literārā valodā, t.i., nav stila un pareizrakstības kļūdu atbilstoši VALSTS STANDARTA prasībām KONKRĒTAI KLAŠU GRUPAI latviešu valodā * darbs rakstīts pareizā literārā valodā, t.i., nav stila kļūdu, ir 1-5 pareizrakstības kļūdas atbilstoši VALSTS STANDARTA prasībām KONKRĒTAJAI KLAŠU GRUPAI latviešu valodā * darbs rakstīts literārā valodā, bet ir 1-3 stila kļūdas, ir vairāk nekā 5 pareizrakstības kļūdas atbilstoši VALSTS STANDARTA prasībām KONKRĒTAJAI KLAŠU GRUPAI * darbs rakstīts literārā valodā, bet ir vairāk nekā 3 stila kļūdas un 5 pareizrakstības kļūdas | 4  3  2  1 |
| **Darba noformējums**   * darbs noformēts atbilstoši prasībām (*skat.2.pielikumu*) * noformējumā ir līdz 5 kļūdām * noformējumā 5 un vairāk kļūdu | 3  2  1 |
| **Darba aizstāvēšana**   * runā brīvi, pietiekami skaļi, saprotami, lietišķi, informē par pētījuma gaitu un rezultātiem, precīzi atbild uz jautājumiem; * runā brīvi, pietiekami skaļi, saprotami, lietišķi, informē par pētījuma gaitu un rezultātiem, nepilnīgi atbild uz jautājumiem; neievēro laika limitu * nespēj bez lasīšanas no palīgmateriāliem informēt par pētījuma gaitu un rezultātiem, nepilnīgi atbild uz jautājumiem * nespēj bez lasīšanas no palīgmateriāliem informēt par pētījuma gaitu un rezultātiem, neatbild uz jautājumiem * prezentācija neatbilst lietišķajam stilam | 4  3  2  1  0 |

*4. pielikums*

Titullapas paraugs

**Izglītības iestādes nosaukums** *(12 lieluma burti)*

**Ābolu šķirnes manā dārzā**

*(16 lieluma burti)*

Pētnieciskais darbs bioloģijā

*(viss pārējais teksts ar 12 lieluma burtiem)*

Darba autore:

**Vārds uzvārds**

6.klases skolniece

Darba vadītāja:

**Vārds uzvārds**

bioloģijas skolotāja

**Kuldīga, 2018**

*5. pielikums*

Satura rādītāja noformēšanas paraugs

*(nodaļu un apakšnodaļu skaits katram pētījumam ir individuāls)*

**Saturs**

1. Nodaļas nosaukums ........................................................................................................................................3
   1. Apakšnodaļas nosaukums ....................................................................................................................4
   2. Apakšnodaļas nosaukums ....................................................................................................................5
2. Nodaļas nosaukums ........................................................................................................................................6
   1. Apakšnodaļas nosaukums ....................................................................................................................7
   2. Apakšnodaļas nosaukums ………………………………………………………………………….....8

Secinājumi.............................................................................................................................................................9